O B A V I J E S T
mještanima Jarmine

Nakon višekratnog pozivanja na poštivanje zakona i Odluke o komunalnom redu jedan dio mještana i dalje odlaže otpad širom područja Općine i tako stvara ogromne troškove Općini, odnosno svim mještanima.

Ovih dana ponovno su očišćene divlje deponije, pa obavještavamo mještane da se više neće i ne može tolerirati takvo ponašanje pojedinaca. Podsjećamo Vas da smo osim naših zakona i odluka dužni poštivati i pravne stečevine Europske unije, po kojima je strogo zabranjeno odbacivanje otpada u okolišu. Stoga Vas obavještavamo da će temeljem „Zakona o zaštiti okoliša“ („NN“ 80/13) i „Zakona o održivom gospodarenju otpadom“ („NN“ 94/13) te Odluke o Komunalnom redu Općine Jarmina, svaka fizička i pravna osoba zatečena u radnjama protivnim gore navedenim zakonima biti kažnjena novčanom kaznom od 1.000,00 kn do 5.000,00 kn te će biti dužna pokritit troškove saniranja štete odnosno uklanjanja smeća kao i pokrivanje troškova prekršajnog postupka. Pozivaju se i svi mještani da nesavjesne pojedince prijave Jedinstvenom upravnom odjelu Općine na telefon 215-542 jer svi zajedno plaćamo tuđi nemar i nekorektnost.

Jedino zakonski ispravno, ali i zdravstveno i ekološko zbrinjavanje otpada (smeća) je odlaganje smeća u za to predviđenim kantama ponedjeljkom ujutro uz cestu kako bi ga koncesionar Nevkoš d.o.o. odvezao iz mjesta i pravilno deponiralo.

Građevinski otpad se može zbrinuti svakog četvrtka od 12-19 h na deponiji preko puta Lovačke kuće.

Plastika, papir i staklo odlažu se na za to predviđena 4 zelena otoka.

Svaki 4. ponedjeljak u mjesecu u Jarminu preko puta zgrade Vatrogasnog doma (stari mlin) dolazi mobilno reciklažno dvorište tvrtke Nevkoš d.o.o. i u njega se može odložiti sljedeće: papir, plastika, staklo, karton, guma, masti i jestiva ulja, boje i ljepila, deterdženti, lijekovi i citostatici, baterije i akumulatori, pesticidi, otapala, kiseline i lužine.

Također, rušenje kuće potrebno je najaviti Jedinstvenom upravnom odjelu Općine 2 dana ranije.

Općina Jarmina je poduzela jako puno radnji kako biste mogli pravilno odlagati otpad, stoga Vas molim da koristite sve raspoložive mogućnosti kako bi svi skupa živjeli u lijepoj, čistoj i zdravoj, našoj Jarmini.

NAPOMENA: deponija će biti pod video nadzorom.

